

# REPUBLIKA HRVATSKA

 **KARLOVAČKA ŽUPANIJA**

 **OPĆINA BOSILJEVO**

 **OPĆINSKI NAČELNIK**

Klasa: 402-08/18-01/01

Urbroj: 2133/12-01/01-18-01

Bosiljevo, 29.06.2018.

Na temelju članka 8. Pravilnika o sufinanciranju udruga građana koje djeluju na području Općine Bosiljevo (Službeni glasnik Općine Bosiljevo broj 18/2016) te čl. 46. Statuta Općine Bosiljevo (Službeni glasnik općine Bosiljevo broj 01/18 i 02/18) općinski Načelnik Općine Bosiljevo raspisuje

***JAVNI NATJEČAJ***

***za dodjelu financijske potpore udrugama građana koje djeluju na području Općine Bosiljevo***

I

Predmet natječaja je prikupljanje pisanih prijedloga programa i projekta udruga koji su od interesa za Općinu Bosiljevo i koji će se financirati iz proračuna Općine Bosiljevo u 2018. godini.

II

Za dodjelu financijske potpore za programe i projekte udruga osigurava se u proračunu Općine Bosiljevo za 2018. godinu iznos od 46.000,00 kn i to u slijedećim kategorijama:

* 21.000,00 kuna sportskim, vezano uz sve vidove sporta ( nogometa, rukometa, odbojka, streljaštva, borilačkih vještina, gimnastika, šah i dr. )
* 15.000,00 kuna kulturnim, vezanim uz sve vidove kulturne djelatnosti ( njegovanje povijesne baštine, pjevanja, plesa, slikarstva, izrade raznih rukotvorina i dr).
* 10.000,00 kuna ostalo , vezano uz brigu za oboljele, djecu i mlade, te osobe treće životne dobi, za razvoj turizma, zaštite okoliša, poljoprivrede, poduzetništva i dr.

III

Financijska potpora dodjeljuje se na temelju programa i projekata udruga koje zadovoljavaju opće kriterije:

* da imaju sjedište u Općini Bosiljevo ili sa sjedištem izvan Općine Bosiljevo, a djelatnost i aktivnost obavljaju na području Općine Bosiljevo
* da su upisane u Registar udruga, odnosno drugi odgovarajući registar i u registar neprofitnih organizacija,
* da imaju program koje se financira iz proračuna Općine Bosiljevo
* da uredno predaju sva Izvješća Općini Bosiljevo i drugim institucijama
* da su uredno ispunile obveze iz svih prethodno sklopljenih ugovora o financiranju iz Proračuna Općine Bosiljevo i drugih javnih izvora

IV

Odobrena sredstva financijske potpore korisnik je dužan utrošiti isključivo za realizaciju programa/projekta/manifestacije/ inicijative utvrđenog u Prijavi za dodjelu potpore i Ugovorom.

Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji programa utvrđenog ugovorom.

Svako odstupanje od ugovorenog bez odobrenja Jedinstvenog upravnog odjela Općine Bosiljevo smatrat će se nenamjenskim trošenjem sredstava.

V

Udruge koje prijavljuju programe i projekte trebaju zadovoljiti i posebne kriterije :

* prijavu podnijeti na obrascu za dodjelu potpora - Prilog I
* dostaviti sve priloge koje se traže u prijavi – Prilog II
* dostaviti izjavu ovlaštene osobe za zastupanje – Prilog III
* dostaviti izjavu o nepostojanju dvostrukog financiranja – prilog IV

Rok za podnošenje prijava na ovaj Javni natječaj je 30 (trideset) dana od dana objave na internetskoj stranici Općine Bosiljevo, odnosno do **31. srpnja 2018. godine** u zatvorenoj omotnici preporučenom poštom ili osobno na adresu:

**Općina Bosiljevo**

**Bosiljevo 14**

**47251 Bosiljevo**

**s oznakom „Natječaj za potpore – ne otvaraj“**

isključivo na propisanom obrascu dokumentacije za natječaj, koja se može preuzeti na stranici Općine Bosiljevo [www.bosiljevo.hr](http://www.bosiljevo.hr)

 VI

Sva pitanja vezana uz Javni natječaj mogu se postaviti isključivo elektroničkim putem, slanjem upita na adresu elektroničke pošte Općine Bosiljevo opcina.bosiljevo@ka.t-com.hr .

VII

Čelnik tijela imenuje članove Povjerenstva. Po isteku roka za podnošenje prijava na Javni natječaj, Povjerenstvo Općine će pristupiti postupku ocjene ispunjavanja propisanih uvjeta Javnog natječaja, a sukladno odredbama Pravilnika.

Samo potpuna i na vrijeme dostavljana prijava za dodjelu potpore će se razmatrati, a nepotpune i nepravovremene prijave Povjerenstvo će vratiti podnositelju.

 VIII

Povjerenstvo za ocjenjivanje razmatra i ocjenjuje prijave koje su ispunile formalne uvjete Javnog natječaja te daje prijedlog za odobravanje financijskih sredstava za programe ili projekte, o kojima, uzimajući u obzir sve činjenice, odlučuje Općinski načelnik.

 IX

Odluka o dodjeli potpore dostavit će se korisniku koji je zadovoljio uvjete iz Pravilnika o sufinanciranju udruga i javnog natječaja i pozvati ga na potpis Ugovora.

X

Ocjenjivanje prijavljenih projekata, donošenje odluke o financiranju i potpis ugovora sa udrugama čiji su programi prihvaćeni bit će završeno u roku 45 dana od zadnjeg dana za dostavu prijava programa ili projekta.

 Općinski Načelnik:

 Josip Kasun